Mittheilungen aus altdeutschen Handschriften. IV. 9öl 



XLI. Ce weihen citen man escen sule. 



Von den hilig-en osteren unz an di phingsten suln di 

 bruder ze sext embeizen und des äbendes escen. von phingsten 

 durch den sumer, ist daz si niht arbait an dem velde habent 

 oder daz diu hitze niht groz ist, so sulen si an dem mitchen 

 und an dem freitage vasten unz an di none, di anderen tage 

 enbeizen ze sext. Daz selbe imbiz ce sext sol dester ceit- 

 liher (28^) ergen, ist daz man werch an dem velde hat und 

 daz diu hitze groz ist, unt si daz an des abtes besihtechait. 

 Er sol och elleu dinch also temperen unt ahten, daz di sei 

 behalten werden. Unt swaz di munche tünt, daz si daz äne 

 murmelunge tun. Von des hailigen chreuces messe unz an di 

 vasten sulen si cenone enbeizen. In der vasten unz an di 

 osteren so enbeizen ce vesper. Aver diu vesper sol also be- 

 gangen werden, daz di da escent des chercenliehtes niht bedürfen, 

 wan daz ez bi des tages lieht allez erge. 



XLII. Daz nach complet niemeu red. 



Ze allen citen sulen sich di munche flizen daz si swigen, 

 iedoch aller maist des nahtes. Dar umb ze allen citen, weder 

 man vaste oder zwir esce; sol man cewir escen,' so si des 

 äbendes von tische gent, so sulen si alle an ainer stat siccen 

 unt sol ainer lesen collaciones oder vitas patinim oder etswas 

 anderes des di gebezzert werdent di ez hörent. ]\Ian sol da 

 niht lesen diu alten buch noch der chunege buch, wan si sint 

 den chranchen - vernunften ce der cit unnuzce cehoren ; aver 

 ze andern citen sol man si lesen. Ist ez aver ain vasteltag 

 nach vesper über aine wenige weile, so gen sä collacion als 

 gesprochen ist. Und als man gelesen hat vier oder fünf pleter 

 oder als (29-') vil so diu ceit verbeuget, so sulen si alle cesamen 

 chomen under der weile der leccen, und swer mit sinem ambte 

 bechumert ist daz der och dar chom. Als si danne alle dar 

 choment, so singen complete, unt so si von complete gent, so 



1 Frei übersetzt, das Original hat: si tevipua fuerit prandii. 



2 chranch 



